Monika Kriukelienė

Monika Kriukelienė (1920 m. birželio 5 d. Pagrandžiuose, Rokiškio valsčiuje – 2019 m. lapkričio 19 d.Dalia Bernotaitė-Beliauskienė. Monika Kriukelienė. Visuotinė lietuvių enciklopedija. 2018-09-24. Nuoroda tikrinta 2023-12-01.) – Lietuvos tautodailininkė audėja.

 Biografija 
1938–1941 m. mokėsi Rokiškio audimo mokykloje, 1942–1948 m. buvo šios mokyklos Audimo skyriaus vedėja. 1949–1958 m. dirbo Telšių taikomosios dailės technikume, 1966–1978 m. – Liaudies meno draugijoje Vilniuje.

 Kūryba 
Audė daugiausia tautinius kostiumus, siekė kurti dirbinius, kuo artimesnius muziejiniams eksponatams. Kostiumai pasižymi tradicijos ir profesionalumo vienove, skoningais spalviniais deriniais, tinkamai parinktais raštais, subtilia puošyba, ištobulinta audimo technika.

Nuo 1960 m. dalyvavo parodose Lietuvoje (individuali paroda surengta Vilniuje 1991 m.) ir užsienyje – Rusijoje, Belgijoje, Prancūzijoje, Vietname, JAV. Jos kūrinių turi Lietuvos dailės muziejus, Lietuvos nacionalinis muziejus, Nacionalinis Čiurlionio dailės muziejus.

 Šaltiniai 

Kategorija:Lietuvos tautodailininkai